Мухан каган

Мухан каган – 553–572-жылы Түрк кагандыгын бийлеген каган. Бумын кагандын уулу. Агасы Кара Ысык каган өлгөндөн кийин (553-жылы) такка отурган. Ал жужандарды (аварларды) биротоло талкалап, түндүкжактагы Цигу (кыргыз же чик) мамлекетин караткан. Көп узабай эле моңгол урууларын, Түштүк-батыш тараптагы Манжурия кидандарын, Енисейдеги түрк тилдүү кыргыздарды басып алат да, Борбордук Азия жана Түштүк Сибирдеги бийлигин биротоло бекемдейт. Ага Түндүк Кытайдагы эки мамлекет (Ци жана Чжоу) салык төлөгөн. 
Категория:Инсандар 
 Колдонулган адабияттар 
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7